[{"text_idx": "#000001", "text": "Celf, cerddoriaeth a drama cynradd"}, {"text_idx": "#000005", "text": "A handbook for teachers wanting to introduce e-learning into their practice"}, {"text_idx": "#000007", "text": "Mae\u2019r meddalwedd hwn soffistigedig a dydy e ddim wedi\u2019i greu\u2019n benodol ar gyfer plant. Wedi dweud hynny, dydy e ddim yn gymhleth ac mae\u2019n sicr o fewn cyrraedd sgiliau craidd dysgwyr yroedran yma. Mae gwneud fideos yn weithgaredd defnyddiol iawn oherwydd gallwch ei ddefnyddio mewn llawer maes cwricwlwm, felly mae\u2019n werth dod i arfer a\u0302 meddalwedd golygu fideo."}, {"text_idx": "#000008", "text": "Os nad oes gennych chi Windows MovieMaker ar eich cyfrifiadur, bydd angen i chi ei lwytho i lawr o\u2019r we (defnyddiwch y ddolen sydd yn yr adran \u2018Beth sydd ei angen arnaf i\u2019). Does dim rhaid talu ffi i wneud hyn."}, {"text_idx": "#000010", "text": "Pan fyddwch chi\u2019n barod, gofynnwch i\u2019r dysgwyr agor y rhaglen. Bydd y sgrin mwy neu lai yn wag, gyda sgrin fach ddu yn y gornel dde uchaf (dyma lle bydd eu ffilm yn cael ei chwarae). Bydd y rhan fwyaf o\u2019r gwaith yn cael ei wneud yn y gornel chwith uchaf; ceir y tabiau arferol yma fel \u2018File\u2019, \u2018Edit\u2019, \u2018View\u2019 ac ati. Bydd botymau technegol yn mynd i lawr yr ochr fel \u2018Import\u2019, \u2018Edit\u2019 a \u2018Publish to\u2019. Bydd y \u2018Storyboard\u2019 ar hyd y gwaelod."}, {"text_idx": "#000011", "text": "Bydd y dysgwyr eisoes wedi recordio\u2019r deunydd y byddan nhw\u2019n ei ddefnyddio. Gall hyn fod yn sawl clip byr neu un fideo parhaus. Gallai\u2019r deunydd fod wedi\u2019i ffilmio yn ystod gwers addysg gorfforol, yn ystod arbrawf gwyddonol neu ar eu gwyliau. Mae rhyngoch chi a nhw i benderfynu pa ddeunydd i\u2019w ddefnyddio."}, {"text_idx": "#000012", "text": "Y rhan fwyaf cymhleth (nad yw mor gymhleth a\u0302 hynny mewn gwirionedd) yw mewnforio\u2019r fideo. Bydd eich ffeil fideo wedi\u2019i chadw yn un o bedwar man, rhestrir rhain yn y dolenni ar y chwith: \u2018From digital video camera\u2019 (mae hyn yn cynnwys ffonau), y ffeil \u2018Video\u2019 ar eich cyfrifiadur, y ffeil \u2018Pictures\u2019 ar eich cyfrifiadur neu\u2019r ffeil \u2018Audio or music\u2019 ar eich cyfrifiadur."}, {"text_idx": "#000013", "text": "Cliciwch ar y ddolen berthnasol a dod o hyd i\u2019r deunydd rydych am ei ddefnyddio. Rhowch ddau glic dde arno ac, mewn eiliadau, dylai\u2019r deunydd ymddangos ym mhrif sgrin Windows MovieMaker."}, {"text_idx": "#000014", "text": "Llusgwch y clip(iau) fideo yr hoffech eu defnyddio i sgwa\u0302r gwag ar y bwrdd stori. Os ydych chi\u2019n clicio ar y botwm chwarae o dan y sgrin yn y gornel dde, fe ddylai eich clip chwarae. Mae hyn yn rhwydd os ydych chi\u2019n defnyddio un clip yn unig. Ar gyfer mwy nag un clip, llusgwch un i bob sgwa\u0302r gwag ar y bwrdd stori. Mae\u2019r ffilm sylfaenol wedi\u2019i chwblhau nawr i bob pwrpas!"}, {"text_idx": "#000015", "text": "Er mwyn gwneud i\u2019r ffilm edrych fel ffilm go iawn, bydd angen i\u2019r dysgwyr glicio ar y ddolen \u2018Titles and credits\u2019 ar y chwith. Mae\u2019n well peidio ag arbrofi gyda \u2018Title at the beginning\u2019 a \u2018Credits at the end\u2019 nes bod y dysgwyr yn fwy cyfarwydd a\u0302\u2019r meddalwedd a\u2019r prosesau."}, {"text_idx": "#000016", "text": "Cliciwch ar \u2018Title at the beginning\u2019 a gofynnwch i\u2019r disgyblion deipio teitl y ffilm yn y blwch cyntaf. Gallant deipio eu henw(au) yn y blwch oddi tano. I orffen, mae\u2019n rhaid iddynt glicio ar \u2018Add title\u2019. Yn o\u0302l ar y brif sgrin, gofynnwch i\u2019r dysgwyr glicio ar \u2018Titles and credits\u2019 unwaith eto ac yna clicio ar \u2018Credits at the end\u2019. Gallant deipio eu henw(au), ro\u0302l/rolau ac ati yn y blwch hwn."}, {"text_idx": "#000017", "text": "Gofynnwch i\u2019r dysgwyr wasgu\u2019r botwm chwarae i weld eu ffilm orffenedig a phenderfynu a ydyn nhw\u2019n fodlon ar eu gwaith."}, {"text_idx": "#000018", "text": "Os hoffech chi rannu\u2019r ffilm gydag eraill, bydd angen i chi fynd i\u2019r tab \u2018Export as\u2019 a chlicio ar un o\u2019r dewisiadau. Gallech ei allforio i You Tube os hoffech ei rhannu gyda\u2019r byd neu fel ffeil .mov y gellir ei rhannu gyda rhieni trwy Dropbox er enghraifft. Os hoffech ei rhoi ar Moodle neu ar flog, bydd angen i chi ei llwytho i fyny i You Tube yn gyntaf, ei marcio\u2019n \u2018Unlisted\u2019 ac yna clicio ar \u2018Share\u2019. Bydd hyn yn rhoi \u2018Embed code\u2019 i chi y gellir ei gopi\u0308o a\u2019i ludo i ble bynnag yr hoffech chi ei fewnosod. Mae marcio fideo You Tube yn \u2018Unlisted\u2019 yn golygu na fydd yn ymddangos mewn chwiliad ond bydd unrhyw un a\u0302\u2019r cyfeiriad URL yn gallu ei weld. Bydd rhai mathau o feddalwedd blogio (e.e. WordPress) yn caniata\u0301u i chi gopi\u0308o URL You Tube heb orfod defnyddio codau mewnosod."}, {"text_idx": "#000020", "text": "Windows MovieMaker, iMovie (ar gyfer cyfrifiaduron Apple Mac) neu feddalwedd tebyg.\nClipiau fideo o gamera digidol neu ffo\u0302n. Mae hefyd yn bosibl llwytho clipiau i lawr o\u2019r rhyngrwyd.\nI weld a oes gennych chi Windows MovieMaker fel rhan o becyn meddalwedd eich cyfrifiadur, cliciwch ar fotwm Windows (sydd yn y gornel chwith ar waelod eich bwrdd gwaith fel arfer), a theipiwch enw\u2019r rhaglen yn y blwch chwilio. Os nad yw\u2019n ymddangos yn y ffenestr wen, bydd angen i chi lwytho\u2019r meddalwedd i lawr o\u2019r we: "}, {"text_idx": "#000021", "text": "Mae\u2019r gwerth ychwanegol yn dibynnu\u2019n fawr ar y cyd-destun. Er enghraifft, mae defnyddio Windows Movie Maker i olygu, cynhyrchu a chyhoeddi adroddiadau newyddion dysgwyr yn ychwanegu elfen broffesiynol a phrofiad bywyd go iawn at waith llythrennedd. Gall y rhai sy\u2019n gadael yr ysgol ffilmio a golygu ffilm ddogfen yn seiliedig ar eu hamser yn yr ysgol. Gallai\u2019r ffilm hon gael ei rhoi ar DVD a\u2019i gwerthu i godi arian ar gyfer eu taith diwedd blwyddyn. Yn yr un modd a\u0302\u2019r uned ar ddefnyddio Dvolver Moviemaker, dim ond os gallwch chi ddefnyddio meddalwedd golygu fideo y gellir datblygu\u2019r sgiliau TG hyn i\u2019r eithaf."}, {"text_idx": "#000022", "text": "Os hoffech chi i\u2019r dysgwyr ddatblygu eu ffilmiau ymhellach, gallen nhw newid lliw/ffont y teitlau agoriadol a\u2019r rhestr ddiolchiadau ar y diwedd. Gallent hefyd newid y ffordd mae\u2019r sleidiau yn trawsnewid (pylu i mewn/allan) ac ati ac ychwanegu trac sain neu lais. Mae mwy o wybodaeth, syniadau a chyfarwyddiadau ar gael trwy deipio\u2019r URL canlynol yn eich porwr:"}, {"text_idx": "#000023", "text": "(Gyda llaw, roedd Roli Straub, a greodd hwn, yn un o\u2019r garfan gyntaf o athrawon a hyfforddwyd gan Taccle.)"}, {"text_idx": "#000024", "text": "Os yw\u2019r dysgwyr yn defnyddio\u2019r meddalwedd hwn am y tro cyntaf, mae\u2019n well iddynt weithio mewn grwpiau bach. Mae hefyd yn syniad da gweithio gydag ambell grw\u0302p ar y tro yn unig. Os nad oes gennych chi lawer o brofiad o ddefnyddio\u2019r meddalwedd eich hun, gallai gofyn i\u2019r dosbarth cyfan geisio cynhyrchu eu ffilm eu hunain achosi straen diangen, a difetha gwers a allai fod yn ddifyr iawn fel arall!"}, {"text_idx": "#000025", "text": "Rydym ni\u2019n awgrymu eich bod chi\u2019n gwirio unrhyw glipiau fideo mae\u2019r dysgwyr eisiau eu defnyddio o\u2019r we. Os oes gennych chi unrhyw amheuon, defnyddiwch glipiau fideo a ffilmiwyd gan y dysgwyr eu hunain yn unig."}]